Նիկոլայ Կոստենկո

Նիկոլայ Ֆյոդորովիչ Կոստենկո (, 21 դեկտեմբերի, 1913, Քիշնև, Բեսարաբիա, Ռուսական կայսրություն — 29 հուլիսի, 1993, Քիշնև, Մոլդովայի Հանրապետություն), մոլդովացի գրող։ Մոլդավիայի ԽՍՀ պետական մրցանակի դափնեկիր (1988), Մոլդովայի Գիտությունների ակադեմիայի պատվավոր անդամ (1992)։

Կենսագրություն 
Ծնվել է 1913 թվականի դեկտեմբերի 21-ին Քիշնևում, մեծացել է Չիգորյանիում։ Սովորել է Յասսի համալսարանում։

1934-1940 թվականներին աշխատել է Viaţa Basarabiei ամսագրի խմբագիր։

1940 թվականին Բեսարաբիայի՝ ԽՍՀՄ-ին միանալուց հետո Նիկոլայ Կոստենկոն աշխատել է «Նիստրուլ» («Հոկտեմբեր») ամսագրում։

1941 թվականին աքսորվել է Սիբիր։ 1956 թվականին արդարացվել է։

Նիկոլայ Կոստենկոն մահացել է 1993 թվականի հուլիսի 29-ին Քիշնևում։

Ստեղծագործությունը 
Նիկոլայ Կոստենկոյի ստեղծագործությունները տպագրվել են 1934 թվականից։ Առաջին ժողովածուն՝ «Բանաստեղծություններ», լույս է տեսել 1937 թվականին։ Դրանից հետո հրատարակել է «Ժամեր» (1939), «Հեթանոսական էլեգիաներ» (1940) ժողովածուները։

Հրատարակել է «Նոր բանաստեղծություններ» (1960), «Բանաստեղծություններ» (1961) ժողովածուները։ Ռուսերեն լույս են տեսել «Կայունություն» (, 1959), «Մոլդովական մեղեդիներ» (, 1961) ժողովածուները։ Հեղինակել է հուշեր ու պատմվածքներ՝ նվիրված մոլդովական գյուղի կյանքին, ինչպես նաև «Սևերոգրադ» վեպը (1962), որ նվիրված է հյուսիսի աշխատավորներին։

Նիկոլայ Կոստենկոն մոլդովերեն է թարգմանել Ալեքսանդր Պուշկինի, Միխայիլ Լերմոնտովի, Տարաս Շևչենկոյի, Սերգեյ Եսենինի, Ալեքսանդր Բլոկի ստեղծագործություններից։

Պարգևներ, կոչումներ 
 Մոլդավիայի ԽՍՀ պետական մրցանակ (1988)
 Մոլդովայի Գիտությունների ակադեմիայի պատվավոր անդամ (1992)

Ծանոթագրություններ

Արտաքին հղումներ 
 Костенко (Costenco) Николай Федорович (1913—1993) 
 Nicolai COSTENCO 

Մոլդովացի գրողներ
Մոլդովացի թարգմանիչներ
Խորհրդային գրողներ
Մոլդովացի հասարակական գործիչներ
Խորհրդային բանաստեղծներ
Խորհրդային թարգմանիչներ